แนวโน้มดัชนีเช้าปรับฐาน
นักวิเคราะห์ฯคาดตลาดหุ้นไทยเช้านี้ปรับฐาน หลังช่วงวันหยุดมีปัจจัยกระทบจากตัวเลขการจ้างงานนอกภาคเกษตรของสหรัฐฯออกมาต่ำกว่าคาดให้แนวรับ 1,215 แนวต้าน 1,225 จุด
8 พ.ค. 2555

นักวิเคราะห์ฯคาดตลาดหุ้นไทยเช้านี้ปรับฐาน หลังช่วงวันหยุดมีปัจจัยกระทบจากตัวเลขการจ้างงานนอกภาคเกษตรของสหรัฐฯออกมาต่ำกว่าคาดให้แนวรับ 1,215 แนวต้าน 1,225 จุด          นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์และกลยุทธ์การลงทุน บล.เคทีบี (ประเทศไทย) กล่าวว่า ตลาดหุ้นไทยเช้านี้คงจะปรับฐานต่อจากปลายสัปดาห์ที่แล้ว เนื่องจากในช่วงวันหยุดตลาดฯมีปัจจัยเข้ามากระทบจากตัวเลขการจ้างงานนอกภาคเกษตรของสหรัฐฯที่ออกมาต่ำกว่าคาด          ทางฝรั่งเศสได้ประธานาธิบดีคนใหม่แล้ว แต่นโยบายแตกต่างจากคนก่อน ทำให้กังวลถึงการแก้ไขปัญหาหนี้ในยุโรป โดยประธานาธิบดีคนเดิมมีนโยบายรัดเข็มขัด แต่คนใหม่มีนโยบายกระตุ้นเศรษฐกิจ          นอกจากนี้ ปัจจัยในประเทศก็เกิดการไฟไหม้ที่กรุงเทพเซน ที่มาบตาพุด และยังมีรั่งไหลสารคลอรีนของบริษัทแห่งหนึ่งที่นิคมอุตสาหกรรมเหมราชด้วย          อย่างไรก็ดี เช้านี้ตลาดหุ้นอื่นในภูมิภาคเอเชียได้มีการรีบาวน์ขึ้นทั่วหน้าหลังจากที่ได้ปรับตัวลงไปเมื่อวานนี้ ขณะที่ตลาดหุ้นไทยเมื่อวานนี้ได้ปิดทำการไป พร้อมให้แนวรับ 1,215 จุด แนวต้าน 1,225 จุด